Gedagte vir die dag:  Vermy die sondemodderFoto: pixabay.com Besef julle nie dat julle liggaam ’n tempel van die Heilige Gees is nie? Julle is gekoop en die prys is betaal. Julle moet God dus in julle liggaam verheerlik. (1 Korintiërs 6:19-20) Aan die kruis betaal Jesus die volle losprys vir ons sonde met sy bloed. Nou moet ons soos verloste mense lewe. Ons liggaam is ’n tempel van die Heilige Gees en ons behoort God in ons liggaam te verheerlik. Jou liggaam is ook ’n tempel as jy in Jesus glo. Dit is onmoontlik vir die Christen om in die sondemodder van die wêreld rond te rol en te dink hy sal skoon bly. Lewe só dat God met vertroue in jou kan woon. Al val jy in die sonde, hoef jy nie in die sonde te bly lê nie. Christus het die wet namens jou vervul. Staan op en leef uit sy genade. ~ Die Bybellennium